Rikunarita-ORG/Wikinium huggingface dataset:
# Tu Fu

*Ovo je kinesko ime; porodično ime je* Du (Tu)*.*

| Du Fu (杜甫) |
| --- |
| zamišljeni prikaz Du Fua |
| Biografske informacije |
| Rođenje | 712 |
| Smrt | 770. (dob: 57–58) |
| Obrazovanje |
| Zanimanje | pjesnik |

**Du Fu** ili **Tu Fu** (kin. 杜甫, pinjin: *Dù Fǔ*; Duling kod mesta Čang'an 712. - Leijang 770.) bio je jedan od najznačajnijih pesnika kineske dinastije Tang.

Njegove pesme izražavale su protest protiv politike. Opisivao je socijalnu nepravdu, glad i haos sa stanovišta običnog građanina. Vreme zbivanja u njegovim pesmama uvek je prikazano kao da je reč o par stotina godina unazad.

## Mladost

Du Fu je rođen u pokrajini Kungšien u Henanu. Najveći deo mladosti proveo je u Lojangu. Godine 746. odlazi u prestonicu Čangan.
Prvi pokušaji da položi ispit za službenika nisi bili uspešni. Nakon što je ipak vanredno položio ispit dobio je visoki položaj pod carom Suzongom. Kasnije je poslat u grad Huazhou kao predstavnik za znanje. Njegov politički uspeh kratko je trajao, uglavnom dok je bio živ car Suzong. Nakon smrti cara još se intenzivnije bavio pisanjem pesama.

## Poezija

Danas je poznato 1400 njegovih pesama. Težak život i neuspeh u činovničkoj karijeri omogućili su mu da iskusi patnje ljudi i da vidi tamnu stranu politike. Napisao je izuzetne pesme: „Balada vojničkih kola“, „Balada o lepotici“ i „Pesma od pet stotina reči o tuzi koju sam osećao na putu iz prestonice u Fengšjang“. Kad mu je bilo 43 godine, u zemlji su izbili ratni nemiri koji su bili uzrok početka propadanja dinastije Tanga. U periodu ratne pometnje i haosa snašle su ga mnogobrojne nevolje i patnje i, videvši stradanje naroda svojim očima, napisao je: „Gledajući proleće“, „Putovanje na sever“, „Tri mandarina“ („Mandarin u Šinanu“, „Mandarin u Tunguanu“ i „Mandarin u Šihau“), „Tri rastanka“ („Rastanak starih“, „Rastanak beskućnika“ i „Rastanak mladoženje“) i druge poznate pesme. Kad je rat bio okončan, Du Fu je dugo lutao sa izbeglicima. Značajne pesme iz tog perioda su: „Moju kolibu od slame razneo je jesenji vetar“, „Čuvši da su carske trupe ponovo osvojile krajeve severno i južno od reke“, i druge.

Du Fu je jako uticao na japanske pesnike i to uglavnom na pesnika Macua Baša.

## Reference

## Vanjske veze
# Han Gan

*Ovo je kinesko ime; porodično ime je* Han*.*
**Han Gan** (kineski: 韩干/韓幹) (cac. 706-783) bio je kineski slikar u doba dinastije Tang.

Čovjek vodi konje
Portret "Svjetlonoćnog bijelca", omiljenog konja cara Xuanzonga
Rodio se u siromašnoj porodici, koju različiti izvori smještaju u Chang'an (današnji Xi'an u Shaanxiju) ili Daliang (današnji Kaifeng). U mladosti je njegov slikarski talent prepoznat od strane uglednog i uticajnog pjesnika Wang Weija, koji je sponzorirao njegove umjetničke studije. Nakon što je dovršio studije, zaposlio se kao slikar na carskom dvoru.

Han je tokom karijere naslikao niz portreta i slika budističke tematike, ali je danas najpoznatiji po slikama konja. Za njega se govorilo da može na platno prenijeti ne samo tijelo nego i dušu konja. Kasnije generacije slikara su često proučavale Hanovo djelo.

## Vanjske veze

* Han Gan and his Artwork Gallery at China Online Museum
* MAGAO.com Arhivirano 2007-03-10 na Wayback Machine-u (`zh`)
* Britannica.com - Encyclopaedia Britannica
* Metmuseum.org - Night-Shining White, a painting by Han Gan

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |
# Zhang Xuan

*Ne treba miješati sa Zheng Xuan.*
*Proljetni izlazak Tang dvora*, autor: Zhang Xuan.
**Zhang Xuan** (kineski: 張萱; pinyin: *Zhāng Xuān*; Wade-Giles: **Chang Hsüan**) (713–755) je bio kineski slikar iz doba dinastije Tang.

Zhang Xuan je naslikao brojna umjetnička djela, ali od njih je najpoznatija *Dvorske dame pripremaju novoizvezenu svilu*, koja je sačuvana zahvaljujući kopiji koju je početkom 12. vijeka izradio car Huizong od Sonag. Poznata mu je i slika *Proljetni izlazak Tang dvora*, koju je kasnije ponovno izradio Li Gonglin.
# Yan Liben

**Yan Liben** (tradicionalni kineski: 閻立本; pinyin: *Yán Lìběn*; Wade-Giles: Yen Li-pen) (cca. 600-673), formalno **Baron Wenzhen od Bolinga** (博陵文貞男), bio je kineski slikar i državni službenik na početku vladavine dinastije Tang. Njegovo najpoznatije djelo je *Svitak trinaest careva*, odnosno portreti raznih kineskih careva od vremena dinastije Han do vremena dinastije Sui. Godine 643. ga je tadašnji Taizong angažirao da naslika portrete 24 velikodostojnika koje je smatrao najzaslužnijim za uspjeh svoje vladavine, odnosno 18 učenjaka koji su ga obrazovali dok je bio prijestonasljednik - oni su poznati kao Portreti u paviljonu Lingyan. Njegovo djelo se izuzetno cijenilo u doba dinastije Tang, pogotovo od pisaca kao što su Zhu Jingxuan i Zhang Yanyuan, od kojih je potonji njegove slike opisao "djelima slavnim za sva vremena".

Od 669. do 673. je Yan Liben služio i kao kancelar Taizongovom sinu caru Gaozongu.

## Galerija

* Car Wen od Weija
* Car Fei od Chena
* Car Houzhu od Chena
* Car Wen od Chena
* Car Xuan od Chena
* Car Wu od Jina
* Car Da od Istočnog Wua
* Car Wen od Suija
* Car Yang od Suija
* Car Wu od Sjevernog Zhoua
* Car Zhaolie od Shua
* Car Taizong

## Povezano

## Izvori

## Literatura

### Moderna

* Fong, Mary H. "Tang Tomb Murals Reviewed in the Light of Tang Texts on Painting," *Artibus Asiae* (Volume 45, Number 1, 1984): 35–72.

### Drevna

* *Knjiga Tanga*, vol. 77.
* *Nova knjiga Tang*, vol. 100.
* *Zizhi Tongjian*, vols. 201, 202.
# Princeza Pingyang

| Princeza Zhao od Pingyanga
 |
| --- |
| Suprug/a
 | Chai Shao 柴紹
 |
| Potomstvo
 | Chai Zhewei, vojvoda od Qiaoa 柴哲威 Chai Lingwu, vojvoda od Xiangyanga 柴令武
 |
| Posthumno ime
 | Zhao 昭
 |
| Otac
 | Car Gaozu od Tanga
 |
| Majka
 | Vojvotkinja Dou
 |
| Rođen/a
 | 598
 |
| Umro/la
 | 623. (dob: 24–25)
 |

**Princeza Píngyáng** (pojednostavljeni kineski: 平阳公主; tradicionalni kineski: 平陽公主), formalno **Princeza Zhao od Pingyanga** (平陽昭公主) (598 - 623) bila je kćer kineskog cara Gaozua od Tanga (Li Yuan), osnivača dinastije Tang. Bila je udana za vojvodu Chai Shaoa, jednog od velikodostojnika u staroj prijestolnici Chang'an. Kada je Li Yuan godine 617. digao ustanak protiv dinastije Sui, i ona i muž su organizirali zasebne vojske da mu pomognu zauzeti Chang'an. Njenu vojsku, koja je bila poznata kao "Vojska Gospe" (娘子軍), su seljaci tretirali kao oslobodilačku, te je bitno pridonijela zauzimanju grada. Kada je umrla, otac joj je priredio pogreb s vojnim počastima.

## Preci

## Napomene

## Reference

* Bennet Peterson, Barbara (2000). *Notable Women of China: Shang Dynasty to the Early Twentieth Century*. M.E. Sharpe, Inc.
* "Women in Power 500-750" from Guide2womenleaders.com
* *Knjiga Tanga*, vol. 58 [1] Arhivirano 2007-10-11 na Wayback Machine-u.
* *Nova knjiga Tanga*, vol. 83 [2] Arhivirano 2008-02-19 na Wayback Machine-u.
* *Zizhi Tongjian*, vols. 183, 184, 190.
# Taiyuan

| Taiyuan |
| --- |
| Grad na razini prefekture |
| Transkripcija − kineski |
|  • kineski | 太原 |
|  • Pinyin | Tàiyuán |
|  |
|  |
| Središte Taiyuana |
| Nadimak: Bingzhou(并州); Jinyang(晋阳); Zmajev grad(龙城) |
|  Taiyuan u Kini |
| Koordinate: ﻿ / ﻿ |
| Opći podaci |
| Država | Kina |
| Provincija | Shanxi |
| Uprava |
| Gradonačelnik | Zhang Bingsheng (张兵生) |
| Geografija |
|  • Ukupna površina | 6956 km2 (2686 sq mi) |
| Stanovništvo (2004) |
|  • Ukupno | 3.413.800 |
| Ostale informacije |
| Vremenska zona | Kinesko vrijeme (UTC+8) |
| Pozivni broj(evi) | 351 |
| GDP | 125,5 milijardi ¥ (2007) |
| GDP per capita | ¥ 36,377 (2007) |
| Vodeće etničke grupe | Han |
| Podjele na razini okruga | 10 |
| Podjele na razini gradskih naselja | 83 |
| Web |  |

**Taiyuan** (kineski: 太原; Hanyu Pinyin: Tàiyuán; Wade-Giles: T'ai-yüan; dosl. "Velike ravnice") je grad na razini prefekture i sjedište provincije Shanxi u Kini. Godine 2004. grad je imao oko 3,4 miliona stanovnika.

## Gradovi pobratimi

Taiyuan je bratimljen sa sljedećim gradovima:

* - Chemnitz (Njemačka)
* - Himeji (Hyōgo, Japan)
* - Launceston (Tasmanija), Australija
* - Nashville (Tennessee, SAD)
* - Newcastle upon Tyne, Ujedinjeno Kraljevstvo
* - Siktivkar, Rusija
* - Saratov, Rusija

## Povezano

* Taiyuanski centar za lansiranje satelita, koji predstavlja jednu od nekoliko kineskih stanica za lansiranje raketa.

## Reference

## Vanjske veze

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

* Taiyuan Government website Arhivirano 2010-06-14 na Wayback Machine-u
# Umirovljeni car (titula)

| Umirovljeni car (titula)
 |
| --- |
| Kinesko ime
 |
| Kineski
 |  太上皇  |
|

| Transliteracije
 |
| --- |
| Mandarinski
 |
| - Hanyu Pinyin
 | Tàishàng huáng
 |

 |
| japansko ime
 |
| Kanji
 |  太上天皇  |
| korejsko ime
 |
| Hangul
 |  태상황  |
| vijetnamsko ime
 |
| Quốc ngữ
 |  Thái thượng hoàng  |

**Umirovljeni car**, **veliki car** ili **počasni car** je istočnoazijska titula koji su koristili monarsi, odnosno carevi koji bi, makar formalno, dobrovoljno abdicirali, odnosno prepustili titulu svojim sinovima. Takvi su slučajevi zabilježeni u historiji Kine, Japana, Koreje i Vijetnama. U rijetkim slučajevima bi umirovljeni car, usprkos formalnog povlačenja s vladarske dužnosti, imao značajan uticaj na upravljanje državom. Najpoznatiji takav primjer je car Qianlong iz kineske dinastije Qing.

## Napomene
# Luk (oružje)

Savremeni luk Rikrv
**Ratni luk** je tip oružja koji izbacuje strele pomoću njegove elastičnosti. Koristi se za lov, sport a kroz istoriju i za ratovanje.

Veština upotrebe luka se naziva streličarstvo. Pored praćke luk je jedno od prvih oružja namenjenih za upotrebu na daljinu.

Veoma različiti dizajni lukova se mogu sresti u različitim kulturama i kroz razne periode. Uobičajni oblici su napravljeni od čvrstog drveta ( engleski dugi luk ), od pločastog drveta ( Japanski i Sijamski) i kompozitni lukovi ( srednji istok, Indija i Mongolija ).

## Historija

Smatra se da je luk nastao u kasnom Paleolitskom i ranom kamenom dobu. U Evropi se pojavio na prostoru današnje Nemačke i datira od kasnog paleolitskog perioda hamburške kulture ( 9000-8000 godina pne ). Strele su pravljene od Borovine, bile su duge 15-20 cm i imale su kameni vrh.

Prva upotreba lukova u ratne svrhe je opisana u Indiskim Epovima.

### Istorija izrade

Najstariji lukovi, za koje se sada zna, pronađeni su u močvarama na jugu ostrva Zeland u Danskoj. Tamo su nađena dva luka 1940-ih. Napravljeni su od brestovog drveta, rukohvat im je ravan i imaju oblik latiničnog slova d ( D ), dužine su 1,5 m. Ovakvi lukovi su se koristili sve do bronzanog doba.

Američki indijanci su koristili ravne lukove napravljene od američkog oraha.

### Razvoj

Ratni luk je postao glavno naoružanje starovjekovnih armija Egipta i Sirije, koji su izbacivali strele sa ratnih kočija, što je bilo jako efikasno. Dok Rimljani i Grci nisu našli za shodno da koriste ovo oružje, već su razvili drugačiju taktiku borbe i ojačali oklope koji su umanjili efikasnost strela. Ta dominantnost je trajala sve do dolaska na scenu naroda istočne azije (koji su imali strelce na konjima i mnogo bolje kompozitne lukove) i tada su oni postali dominante nacije tog vremena.

U Engleskoj se u srednjem veku pojavio dugi luk, koji je bio veoma kvalitetan sa svojim većim dometom i većom probojnom moći od ostalih lukova i od prvih vatrenih oruzja.Međutim za dobro rukovanje ovim lukom bilo je potrebno više godina treninga. Dugi luk je bio nacionalno oružje Engleza i početkom 14. veka 60% engleske armije su činili vojnici opremljeni dugim lukom.

Kasnije se razvila i posebna vrsta luka nazvana samostrel. Mana mu je bila da je bio spor za punjenje. Vrlina mu je bila da se lakše rukovalo sa njime i da već posle nekoliko nedelja treninga vojnik-strelac je bio potpuno spreman za borbu. Takođe, ono što je u ono vreme bilo veoma važno, imao je veću probojnu moć od bilo kog onovremenskog luka.

Ratni luk počinje polako da nestaje sa ratne scene pojavom baruta i musketa.

Najpoznatiji korisnici ratnog luka su svakako Robin Hud i Vilijem Tel.

## Povezano

* Spisak oružja u srednjem veku

## Vanjske veze

* Video, za pogledati ili presnimiti Arhivirano 2006-11-28 na Wayback Machine-u
# Li Yuanji

**Li Yuanji** (李元吉) (603 – 2. jul 626), formalno **Princ La od Chaoa** (巢剌王), češće poznat kao **Princ od Qija** (齊王), nadimak **Sanhu** (三胡), bio je kineski carski princ iz dinastije Tang. Bio je sin osnivača dinastije cara Gaozua (Li Yuan). KJada se stvorilo intenzivno suparništvo između njegove starije braće - krunskog princa Li Jianchenga i Li Shimina - stao je na stranu Li Jianchenga i zagovarao drastične mjere protiv Li Shimina, uključujući fizičku likvidaciju. Godine 626. je Li Shimin, plašeći se da će ga Li Jiancheng i Li Yuanji stvarno ubiti, postavio zasjedu kraj Kapije Xuanwu nedaleko od carske palače u kojoj su oba brata ubijena. Nakon toga je car Gaozu, plašeći se daljneg krvoprolića, prepustio prijestolje Li Shiminu koji je zavladao kao car Taizong.

## Reference

* *Knjiga Tanga*, vol. 64.[2] Arhivirano 2008-02-10 na Wayback Machine-u
* *Nova knjiga Tanga*, vol. 79.[3] Arhivirano 2008-02-19 na Wayback Machine-u
* *Zizhi Tongjian*, vols. 183, 184, 185, 187, 188, 189, 190, 191, 192.
# Li Jiancheng

**Li Jiancheng** (李建成) (589 – 2. jul 626), formalno **Krunski princ Yin** (隱太子, doslovno, "skriveni krunski princ"), nadimak **Pishamen** (毗沙門), bio je krunski princ kineske dinastije Tang. Bio je najstariji sin njenog osnivača cara Gaozua (Li Yuan) i kao takav stekao status prijestonasljednika nakon osnivanja dinastija 618. Iako se iskazao kao sposobni vojskovođa, zasjenile su ga zasluge njegovog mlađeg brata Li Shimina, princa od Qina, te je između braće nastalo suparništvo. Ono je eskaliralo godinama, pri čemu je na Li Jianchengovu stranu stao mlađi brat Li Yuanji, princ od Qija. Godine 626. se Li Shimin uplašio da ga Li Jiancheng i Li Yuanji nastoje ubiti, te ih je odlučio preduhitriti tako što je u okolici carske palače, odnosno kraj kapije Xuanwu, postavio zasjedu u kojoj su oba brata ubijena. Taj je događaj potakao cara Gaozua, zabrinutog da bi se krvoproliće moglo nastaviti, da Li Shiminu odmah preda prijestolje koje je preuzeo kao car Taizong.

## Napomene
# Pohod cara Taizonga protiv Istočnih Tujuea

**Pohod cara Taizonga protiv Istočnih Tujuea** je predstavljao oružani sukob koji se od 629. do 630. vodio između carske Kine pod dinastijom Tang na jednoj, i Istočnog Tujue Kaganata na drugoj strani. Predstavljao je kulminaciju višedecenijskog sukoba Kine i Tujuea, pri čemu su obje strane nastojale iskoristiti razjedinjenost i građanske ratove svojih protivnika. Za vrijeme dinastije Sui Kinezi su potpirivali sukob unutar klana Ashina, vladajuće dinastije Tujuea, a što je 580-ih dovelo do podjele Kaganata na Istočni i Zapadni Tujue. Istočni Tujue je bio slabiji i podložniji, ali je ipak 610-ih djelomično uspio iskoristiti metež koji je u Kini nastao pred kraj vladavine cara Yanga, odnosno brojne ustanke, pučeve i građanske ratove koji su karakterizirali kolaps dinastije Sui; tako je čak i novoosnovana dinastija Tang bila prisiljena plaćati Istočnim Tujueima ponižavajući danak i trpiti to da Istočni Tujuei podržavaju i štite njihove suparnike. Tek kada je oko godine 626. vlast dinastije konsolidirana nakon dolaska cara Taizonga na prijestolje, stvorili su se uvjeti za oružani obračun sa Tujueima. Taizong je sklopio savez sa kanatom Xueyanto te krajem 629. poslao generala Li Jinga na područje Tujuea. Iako je Li Jing raspolagao s brojčano inferiornim snagama, vještom strategijom i smjelim prepadima je u potpunosti razbio Tujuee. Poraženi Tujuei su dovedeni na kinesku teritoriju i raseljeni po njoj. Za vrijeme kasnije vladavine cara Taizonga je bilo pokušaja da se obnovi njihova država i koristi kao tampon-zona prema drugim nomadima, ali se od njih odustalo do 650.

## Napomene i reference

* *Zizhi Tongjian*, vols. 183, 184, 185, 186, 187, 188, 189, 190, 191, 192, 193, 194, 195, 196, 197.
* *Bo Yang Edition* of the *Zizhi Tongjian*, vols. 44, 45, 46, 47.
* Bo Yang, *Outlines of the History of the Chinese* (中國人史綱), vol. 2, pp. 509–512.
* *Knjiga Tanga*, vol. 194, part 1.[1] Arhivirano 2007-10-11 na Wayback Machine-u
* *Nova knjiga Tanga*, vol. 215, part 1.[2] Arhivirano 2007-10-11 na Wayback Machine-u
# Li Jing

**Li Jing** (李靖, pinyin: Lǐ Jìng) (571 – 2. jul 649), né **Yaoshi** (藥師/药师, pinyin: Yàoshī), formalno **Vojvoda Jingwu od Weija** (衛景武公), bio je kineski general i kancelar dinastije Tang. Najpoznatiji je po tome što je godine 630. porazio Istočne Tujue (Nebeske Turke) pod Jiali Khanom sa samo 3.000 konjanika, nakon čega je Istočni Tujue postao vazalna država Tanga. On i Li Shiji se smatraju najistaknutijim vojskovođama rane dinastije Tang.

## Reference

* *Knjiga Tanga*, vol. 67.[1] Arhivirano 2008-02-10 na Wayback Machine-u
* *Nova knjiga Tanga*, vol. 93.[2] Arhivirano 2008-02-10 na Wayback Machine-u
* *Zizhi Tongjian*, vols. 184, 187, 188, 189, 190, 191, 193, 194, 196, 197, 198, 199.

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |
# Zakonik

**Zakonik** ili **kodeks** predstavlja normativni akt kojim zakonodavac nastoji na jednom mjestu, odnosno u jednom dokumentu kodificirati cjelokupno pravo ili granu prava neke države. Svrha zakonika je učiniti zakone pristupačnima javnosti, odnosno ukloniti proturječnosti među određenim propisima te olakšati njihovo tumačenje i primjenu.

Zakonici koji nastoje sažeti cjelokupno pravo neke države su karakteristični za države Starog i srednjeg vijeka, odnosno doba kada pravo nije bilo dovoljno razvijeno i razgranato. Najpoznatiji zakonici su Hamurabijev zakonik u drevnom Babilonu, kao i Zakon Dvanaest tablica u drevnom Rimu. Na prostoru bivše Jugoslavije su poznati Vinodolski zakonik iz 13. i Dušanov zakonik iz 14. vijeka.

Zakonici u kasnijim periodima su bili ograničeni na određene oblasti prava, pa tako poznajemo građanske i kaznene (krivične) zakonike. Od građanskih zakonika je najpoznatiji Justinijanov Corpus iuris civilis koji je poslužio kao temelj za sistem civilnog prava u današnjem svijetu, te Napoleonov - Code civil. On je utjecao na Opći građanski zakonik (OGZ) u Austrijskom Carstvu iz 1811. na temelju koga je stvoren Srpski građanski zakonik. U Kneževini Crnoj Gori je 1888. donesen Opšti imovinski zakonik. Novi krivični zakonik izašao u Službenom glasniku 85/05 Krivični zakonik Republike Srbije Arhivirano 2011-12-01 na Wayback Machine-u.

## Povezano

* Nomotehnika
* Gradski statut
# Vrt Krušaka

**Vrt Krušaka** ili **Liyuan** (kineski: 梨园) je prva poznata carska glumačka i muzička akademija u Kini. Osnovana je tijekom vladavine cara Xuanzonga (712.–755.) iz dinastije Tang. Vjerojatno je prva prava muzička akademija na svijetu.

Razdoblje Dinastije Tang se naziva i "Razdobljem 1.000 Zabava". Tijekom ovog razdoblja, Ming Huang je osnovao glumačku i muzičku školu poznatu kao Vrt Krušaka da bi radio oblik drame koji se zasnivao na muzici. Po ovoj školi se glumci u kineskom nazivaju i "Djeca Vrta Krušaka".

U kasnijim dinastijama se naziv "Vrt Krušaka" koristio kao sinonim za kinesku operu.

## Vanjske veze

* Vrt Krušaka u *Enciklopediji Britanici*
# Vila

**Vila** se može odnositi na:

* vila (građevina), raskošna kuća
	+ rimska vila
* vila (mitologija), mitološko biće
	+ vila (slavenska mitologija), mitološko biće u slavenskoj mitologiji
* vile (alat), alatka

## Povezano

* Vile
* Villa
# Car Xuanzong od Tanga

| Li Longji
 |
| --- |
|  |
| **car dinastije Tang**  |
| Vladavina
 | 8. septembar 712 - 12. august 756 (&0000000000000043.00000043 godine, &0000000000000340.000000340 dana)
 |
| Prethodnik
 | Car Ruizong
 |
| Nasljednik
 | Car Suzong
 |
|  |
| Carica
 | Carica Wang Carica Zhenshun Carica Yuanxian (Supruga Yang Guipin, posthumno unaprijeđena i preimenovana)
 |
| Supružnici
 | Supruga Yang Guifei i druge
 |
| Potomstvo
 | Li Cong, car Fengtian Li Ying, krunski princ Li Heng, car Suzong Li Yan, princ od Dija Li Yao, princ od Ea Li Wan, krunski princ Jinggong Li Ju, princ od Guanga Li Yi, princ Dao od Xije Li Sui, princ od Yija Li Jiao, princ od Yinga Li Min, princ Ai od Huaija Li Lin, princ od Yonga Li Mao, princ od Shoua Li Bin, princ od Yana Li Qi, princ od Shenga Li Huan, princ od Jija Li Huang, princ od Xina Li Ci, princ od Yija Li Gui, princ od Chena Li Gong, princ od Fenga Li Tian, princ od Henga Li Xuan, princ od Lianga Li Jing, princ Ai od Biana i 29 kćeri
 |
| Puno ime
 | **Porodično ime:** Lǐ (李) **Osobno ime:** Longji (隆基)
 |
| Posthumno ime
 | **Kratko:** Car Ming (明皇) **Puno:** Car Zhidao Dasheng Daming Xiao (至道大聖大明孝皇帝)
 |
| Hramsko ime
 | Xuánzōng (玄宗)
 |
| Kuća
 | Tang (唐)
 |
| Otac
 | Car Ruizong od Tanga
 |
| Majka
 | Supruga Dou
 |
| Rođen/a
 | (685-septembra-08)8. septembra 685.
 |
| Umro/la
 | 3. maja 762. (dob: 76)
 |

**Car Xuanzong od Tanga** (kineski: 唐玄宗) ( 8. septembar 685- 3. maj 762), također poznat i kao **Car Ming od Tanga** (kineski: 唐明皇; pinyin: *Táng Mínghuáng*), osobno ime **Li Longji** (李隆基), poznat i kao **Wu Longji** (武隆基) od 690. do 705. godine, bio je sedmi car Kine iz dinastije Tang, koji je vladao od 712. do 756. Njegova vladavina od 43 godine je najduža u doba dinastije Tang. U prvoj polovici vladavine se istakao kao marljiv, vrijedan i pažljiv vladar, kome su pomoć pružali sposobni kancelari Yao Chong i Song Jing, te se smatra kako je Kina dinastije Tang upravo tada doživjela vrhunac svoje vojne, političke moći i kulturne prosvijećenosti.

Caru Xuanzongu, međutim, tradicionalni kineski historičari predbacuju što je u kasnijem periodu svoje vladavine dao previše povjerenja suradnicima kao što su Li Linfu, Yang Guozhong i An Lushan a što je dovelo do okončanja zlatnog doba Tanga u katastrofalnoj Anshi pobuni.

## Preci

## Reference

* *Knjiga Tanga*, vols. 8 Arhivirano 2014-02-26 na Wayback Machine-u, 9 Arhivirano 2008-06-21 na Wayback Machine-u.
* *Nova knjiga Tanga*, vol. 5 Arhivirano 2007-12-26 na Wayback Machine-u.
* *Zizhi Tongjian*, vols. 204, 205, 209, 210, 211, 212, 213, 214, 215, 216, 217, 218, 219, 220, 221, 222.

|  |
| --- |
| Car Xuanzong od Tanga **Kuća LiRođen/a:** 8 September 685  |
| Kraljevske titule
 |
| Prethodi: **Car Ruizong od Tanga** | **Car dinastije Tang** 712-756
 | Slijedi: **Car Suzong od Tanga** |
| **car Kine (najveći broj oblasti)** 712-756
 |
| **car Kine (Centralna/Sjeverna)** 712-756
 | Slijedi: **An Lushan od Yana** |
# Di Renjie

Ilustracija iz 1921.
*Ovo je kinesko ime; porodično ime je* Dí*.*
**Dí Rénjié** (kineski: 狄仁傑; pinyin: *Dí Rénjié*) (630 – 15. august 700), kurtoazno ime **Huaiying** (懷英), formalno **Vojvoda Wenhui od Lianga** (梁文惠公), bio je kineski službenik iz doba dinastije Tang koji je dva puta služio kao kancelar za vrijeme vladavine carice Wu Zetian. Smatra se jednim od najvećih državnika svog vremena, te mu se pripisuje transformacija vlade Wu Zetian od tiranske u jednu od najefikasnijih i najčestitijih u kineskoj historiji.

## Reference

* *Knjiga Tanga*, vol. 89.[1] Arhivirano 2007-10-11 na Wayback Machine-u
* *Nova knjiga Tanga*, vol. 115.[2] Arhivirano 2007-10-11 na Wayback Machine-u
* *Zizhi Tongjian*, vols. 202, 203, 204, 205, 206.